
 31.3.2021
 BG
 Официален вестник на Европейския съюз
 L 111/13
 РЕГЛАМЕНТ ЗА ИЗПЪЛНЕНИЕ (ЕС) 2021/552 НА КОМИСИЯТА
 от 30 март 2021 година
 за предоставяне на разрешение на Съюза за групата биоциди „DEC-AHOL® Product Family“
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 44, параграф 5, първа алинея от него.
 като има предвид, че:
 (1)
 На 29 юни 2016 г. Veltek Associates Inc. Europe подаде заявление по член 43, параграф 1 от Регламент (ЕС) No 528/2012 за предоставяне на разрешение за групата биоциди с наименование „DEC-AHOL® Product Family“ от продуктов тип 2 съгласно описанието в приложение V към посочения регламент, като предостави писмено потвърждение, че компетентният орган на Нидерландия приема да направи оценка на заявлението. Заявлението бе заведено в Регистъра за биоциди под номер на досието BC-XF025530-45.
 (2)
 „DEC-AHOL® Product Family“ съдържа пропан-2-ол като активно вещество, което е включено в посочения в член 9, параграф 2 от Регламент (ЕС) No 528/2012 списък на Съюза на одобрените активни вещества.
 (3)
 На 9 декември 2019 г. в съответствие с член 44, параграф 1 от Регламент (ЕС) No 528/2012 оценяващият компетентен орган представи доклада за оценката и заключенията от нея на Европейската агенция по химикали („Агенцията“).
 (4)
 На 2 юли 2020 г. Агенцията представи пред Комисията своето становище (2), проекта за обобщение на характеристиките на биоцидите от групата „DEC-AHOL® Product Family“ и окончателния доклад за оценката на групата биоциди в съответствие с член 44, параграф 3 от Регламент (ЕС) No 528/2012.
 (5)
 В становището се стига до заключението, че „DEC-AHOL® Product Family“ е група биоциди по смисъла на определението в член 3, параграф 1, буква т) от Регламент (ЕС) No 528/2012, отговаря на условията за предоставяне на разрешение на Съюза по член 42, параграф 1 от същия регламент и — при спазване на указаното в проекта за обобщение на характеристиките на биоцидите — отговаря на условията по член 19, параграфи 1 и 6 от посочения регламент.
 (6)
 На 20 юли 2020 г. в съответствие с член 44, параграф 4 от Регламент (ЕС) No 528/2012 Агенцията предаде на Комисията проекта за обобщение на характеристиките на биоцидите на всички официални езици на Съюза.
 (7)
 Комисията е съгласна със становището на Агенцията, поради което смята, че е целесъобразно да се предостави разрешение на Съюза за „DEC-AHOL® Product Family“.
 (8)
 Мерките, предвидени в настоящия регламент, са в съответствие със становището на Постоянния комитет по биоцидите,
 ПРИЕ НАСТОЯЩИЯ РЕГЛАМЕНТ:
 Член 1
 На дружеството Veltek Associates Inc. Europe се предоставя разрешение на Съюза номер EU-0024324-0000 за предоставяне на пазара и употреба на групата биоциди „DEC-AHOL® Product Family“ в съответствие с обобщението на характеристиките на биоцидите, посочено в приложението.
 Разрешението на Съюза е валидно от 20 април 2021 г. до 31 март 2031 г.
 Член 2
 Настоящият регламент влиза в сила на двадесетия ден след деня на публикуването му в Официален вестник на